title: 2005/126/ΕΚ: Απόφαση της Επιτροπής, της 11ης Φεβρουαρίου 2005, σχετικά με την εξακολούθηση κατά το έτος 2005 των κοινοτικών συγκριτικών εξετάσεων και δοκιμών που άρχισαν το 2003 στο πολλαπλασιαστικό υλικό καλλωπιστικών φυτών ορισμένων ειδών δυνάμει της οδηγίας 98/56/ΕΚ του Συμβουλίου

text:
               12.2.2005

               EL

               Επίσημη Εφημερίδα της Ευρωπαϊκής Ένωσης

               L 42/30

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 11ης Φεβρουαρίου 2005
   σχετικά με την εξακολούθηση κατά το έτος 2005 των κοινοτικών συγκριτικών εξετάσεων και δοκιμών που άρχισαν το 2003 στο πολλαπλασιαστικό υλικό καλλωπιστικών φυτών ορισμένων ειδών δυνάμει της οδηγίας 98/56/ΕΚ του Συμβουλίου
   (2005/126/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 98/56/ΕΚ του Συμβουλίου, της 20ής Ιουλίου 1998, για την εμπορία πολλαπλασιαστικού υλικού καλλωπιστικών φυτών (1),
   την απόφαση 2002/744/ΕΚ της Επιτροπής, της 5ης Σεπτεμβρίου 2002, περί καθορισμού ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό καλλωπιστικών φυτών βάσει της οδηγίας 98/56/ΕΚ του Συμβουλίου (2) , και ιδίως το άρθρο 3,
   Εκτιμώντας τα ακόλουθα:

               (1)

               Η απόφαση 2002/744/ΕΚ καθορίζει τις ρυθμίσεις σχετικά με τις κοινοτικές συγκριτικές εξετάσεις και δοκιμές που πρέπει να διεξάγονται δυνάμει της οδηγίας 98/56/ΕΚ όσον αφορά τα φυτά Chamaecyparis, Ligustrum vulgare και Euphorbia fulgens από το 2003 έως το 2005.

               (2)

               Οι εξετάσεις και δοκιμές που διεξάχθηκαν το 2003 και το 2004 πρέπει να συνεχιστούν το 2005,

         ΑΠΟΦΑΣΙΖΕΙ:
   Άρθρο μόνο
   Οι κοινοτικές συγκριτικές εξετάσεις και δοκιμές που άρχισαν το 2003 στο πολλαπλασιαστικό υλικό των φυτών Chamaecyparis, Ligustrum vulgare και Euphorbia fulgens θα συνεχιστούν το 2005 σύμφωνα με την απόφαση 2002/744/ΕΚ.

      Βρυξέλλες, 11 Φεβρουαρίου 2005.

            Για την Επιτροπή

         Markos KYPRIANOU

            Μέλος της Επιτροπής

      (1)  ΕΕ L 226 της 13.8.1998, σ. 16· οδηγία όπως τροποποιήθηκε τελευταία από την οδηγία 2003/61/ΕΚ (ΕΕ L 165 της 3.7.2003, σ. 23).

      (2)  ΕΕ L 240 της 7.9.2002, σ. 63.


Avis juridique important

|

31990D0478

90/478/ΕΟΚ: Απόφαση της Επιτροπής της 24ης Σεπτεμβρίου 1990 για την αποδοχή των αναλήψεων υποχρεώσεων από ορισμένους εξαγωγείς σχετικά με τη διαδικασία αντιντάμπινγκ για τις εισαγωγές μεταλλευμάτων βολφραμίου και των εμπλουτισμένων από αυτά, καταγωγής Λαϊκής Δημοκρατίας της Κίνας, και για την περάτωση της έρευνας όσον αφορά αυτούς τους εξαγωγείς

Επίσημη Εφημερίδα αριθ. L 264 της 27/09/1990 σ. 0055 - 0056

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Σεπτεμβρίου 1990  για την αποδοχή των αναλήψεων υποχρεώσεων από ορισμένους εξαγωγείς σχετικά με τη διαδικασία αντιντάμπινγκ για τις εισαγωγές μεταλλευμάτων βολφραμίου και των εμπλουτισμένων από αυτά, καταγωγής Λαϊκής Δημοκρατίας της Κίνας, και για την περάτωση της έρευνας όσον αφορά αυτούς τους εξαγωγείς  (90/478/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών ή μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον κανονισμό (ΕΟΚ) αριθ. 2423/88,  Εκτιμώντας ότι:  Α. ΠΡΟΣΩΡΙΝΑ ΜΕΤΡΑ  (1) Η Επιτροπή, με τον κανονισμό (ΕΟΚ) αριθ. 761/90 (2) επέβαλε προσωρινό δασμό αντιντάμπινγκ στις εισαγωγές μεταλλευμάτων βολφραμίου και των εμπλουτισμένων από αυτά, καταγωγής Λαϊκής Δημοκρατίας της Κίνας. Αυτός ο δασμός παρατάθηκε για μέγιστη περίοδο δύο μηνών με τον κανονισμό (ΕΟΚ) αριθ. 2128/90 (3).  Β. ΕΠΑΚΟΛΟΥΘΗ ΔΙΑΔΙΚΑΣΙΑ  (2) Μετά την επιβολή του προσωρινού δασμού αντιντάμπινγκ το « εμπορικό επιμελητήριο της Κίνας για τους εισαγωγείς και εξαγωγείς μετάλλων, ορυκτών και χημικών προϊόντων», εξ ονόματος δύο κινέζων εξαγωγέων, - της «China National Non-Ferrous Metals Import and Export Corporation» (CNIEC) και «China National Metals and Minerals Import and Export Corporation» (Minmetals), ζήτησε και έγινε δεκτό σε ακρόαση.  Γ. ΕΠΙΒΟΛΗ ΟΡΙΣΤΙΚΟΥ ΔΑΣΜΟΥ  (3) Μετά την επιβολή προσωρινών μέτρων, η Επιτροπή συνέχισε την έρευνα για την πρακτική ντάμπινγκ και τη ζημία, μετά την περάτωση της οποίας το Συμβούλιο ενέκρινε τον κανονισμό (ΕΟΚ) αριθ. 2735/90 (4) για την επιβολή οριστικού δασμού αντιντάμπινγκ στις εισαγωγές μεταλλευμάτων βολφραμίου και των εμπλουτισμένων από αυτά, καταγωγής Λαϊκής Δημοκρατίας της Κίνας, και για την οριστική είσπραξη του προσωρινού δασμού.  Δ. ΑΝΑΛΗΨΕΙΣ ΥΠΟΧΡΕΩΣΕΩΝ  (4) Η China Chamber of Commerce of Metals Minerals and Chemicals Importers and Exporters ενημερώθηκε για τα αποτελέσματα της έρευνας. Δύο κινεζικές εταιρείες εξαγωγής, η CNIEC και η Minmetals, πρότειναν στη συνέχεια να αναλάβουν υποχρέωση σύμφωνα με το άρθρο 10 του κανονισμού (ΕΟΚ) αριθ. 2423/88.  (5) Αυτές οι αναλήψεις υποχρεώσεων έχουν ως αποτέλεσμα την αύξηση των τιμών κατά ένα ποσό που δεν υπερβαίνει σε καμία περίπτωση τα περιθώρια ντάμπινγκ που έχουν διαπιστωθεί, αλλά είναι αρκετό για την εξουδετέρωση της ζημίας που προκλήθηκε στην κοινοτική βιομηχανία. Επιπλέον, είναι δυνατόν να  υπάρξει παρακολούθηση και έλεγχος για την τήρηση αυτών των υποχρεώσεων που θα αναληφθούν. Υπό αυτές τις συνθήκες, οι αναλήψεις υποχρεώσεων θεωρούνται αποδεκτές και οι έρευνες μπορούν να περατωθούν για τους εν λόγω εξαγωγείς χωρίς την επιβολή δασμού αντιντάμπινγκ.  (6) Επιπλέον, εάν αυτές οι υποχρεώσεις που αναλαμβάνονται δεν τηρηθούν, ή εάν οι εξαγωγείς θέσουν τέρμα σε αυτές, η Επιτροπή μπορεί, σύμφωνα με το άρθρο 10 παράγραφος 6 του κανονισμού (ΕΟΚ) αριθ. 2423/88, να επιβάλει αμέσως προσωρινό δασμό αντιντάμπινγκ και το Συμβούλιο μπορεί να επιβάλει κατόπιν οριστικό δασμό με βάση τα συμπεράσματα της έρευνας που αναφέρει ο κανονισμός (ΕΟΚ) αριθ. 2735/90.  (7) Ένα κράτος μέλος εξέφρασε αντίρρηση στο πλαίσιο της συμβουλευτικής επιτροπής όσον αφορά αυτή τη διαδικασία. Ως εκ τούτου, σύμφωνα με τις διατάξεις του άρθρου 9 παράγραφος 1 και του άρθρου 10 παράγραφος 1 του κανονισμού (ΕΟΚ) αριθ. 2423/88, η Επιτροπή υπέβαλε στο Συμβούλιο έκθεση για τα αποτελέσματα της διαβούλευσης, καθώς και πρόταση για την περάτωση της έρευνας. Εάν το Συμβούλιο δεν λάβει διαφορετική απόφαση μέσα σε ένα μήνα, η παρούσα απόφαση θα εγκριθεί,  ΑΠΟΦΑΣΙΣΕ ΤΑ ΑΚΟΛΟΥΘΑ:  Άρθρο 1  Γίνονται δεκτές οι αναλήψεις υποχρεώσεων που πρότειναν οι:  - China National Non-Ferrous Metals Import and Export Corporation (CNIEC),  - China National Metals and Minerals Import and Export Corporation (Minmetals),  όσον αφορά τη διαδικασία αντιντάμπινγκ σχετικά με τις εισαγωγές μεταλλευμάτων βολφραμίου και των εμπλουτισμένων από αυτά που υπάγονται στον κωδικό ΣΟ 2611 00 00 και κατάγονται από τη Λαϊκή Δημοκρατία της Κίνας.  Άρθρο 2  Περατώνεται η έρευνα για τη διαδικασία αντιντάμπινγκ που αναφέρεται στο άρθρο 1 όσον αφορά τη China National Non-Ferrous Metals Import and Export Corporation και τη China National Metals and Minerals Import and Export Corporation.  Βρυξέλλες, 24 Σεπτεμβρίου 1990.  Για την Επιτροπή  Jean DONDELINGER  Μέλος της Επιτροπής  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 83 της 30. 3. 1990, σ. 23.  (3) ΕΕ αριθ. L 195 της 26. 7. 1990, σ. 3.  (4) Βλέπε σελίδα 1 της παρούσας Επίσημης Εφημερίδας.


Avis juridique important

|

31990D0480

90/480/ΕΟΚ: Απόφαση της Επιτροπής της 24ης Σεπτεμβρίου 1990 για την αποδοχή των αναλήψεων υποχρεώσεων που έχουν προταθεί από ορισμένους εξαγωγείς στο πλαίσιο της διαδικασίας αντιντάμπινγκ όσον αφορά τις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας, και για την περάτωση της έρευνας όσον αφορά τους εν λόγω εξαγωγείς

Επίσημη Εφημερίδα αριθ. L 264 της 27/09/1990 σ. 0059 - 0060

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Σεπτεμβρίου 1990  για την αποδοχή των αναλήψεων υποχρεώσεων που έχουν προταθεί από ορισμένους εξαγωγείς στο πλαίσιο της διαδικασίας αντιντάμπινγκ όσον αφορά τις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας, και για την περάτωση της έρευνας όσον αφορά τους εν λόγω εξαγωγείς  (90/480/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον κανονισμό (ΕΟΚ) αριθ. 2423/88,  Εκτιμώντας ότι:  Α. ΠΡΟΣΩΡΙΝΑ ΜΕΤΡΑ  (1) Η Επιτροπή, με τον κανονισμό (ΕΟΚ) αριθ. 763/90 (2) επέβαλε προσωρινό δασμό αντιντάμπινγκ στις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας. Ο δασμός αυτός παρατάθηκε για περίοδο που δεν υπερβαίνει τους δύο μήνες με τον κανονισμό (ΕΟΚ) αριθ. 2127/90 (3).  Β. ΜΕΤΑΓΕΝΕΣΤΕΡΗ ΔΙΑΔΙΚΑΣΙΑ  (2) Μετά την επιβολή του προσωρινού δασμού αντιντάμπινγκ, το China Chamber of Commerce of Metals Minerals and Chemicals Importers and Exporters που στη συνέχεια καλείται εμπορικό επιμελητήριο της Κίνας, και που ενεργεί εξ ονόματος δύο κινέζων εξαγωγέων, τη China National Non-Ferrous Metals Import and Export Corporation (CNIEC) και τη China National Metals and Minerals Import and Export Corporation (Minmetals), ζήτησε και έγινε δεκτό σε ακρόαση.  Γ. ΕΠΙΒΟΛΗ ΟΡΙΣΤΙΚΟΥ ΔΑΣΜΟΥ  (3) Μετά την επιβολή των προσωρινών μέτρων, η Επιτροπή εξακολούθησε την έρευνα σχετικά με την άσκηση πρακτικών ντάμπινγκ και τη ζημία που έχει προκληθεί, και, με βάση τα συμπεράσματα αυτής, το Συμβούλιο υιοθέτησε τον κανονισμό (ΕΟΚ) αριθ. 2737/90 της 24ης Σεπτεμβρίου 1990 για την επιβολή οριστικού δασμού αντιντάμπινγκ στις εισαγωγές τριοξειδίου του βολφραμίου και βολφραμικού οξέος, καταγωγής Λαϊκής Δημοκρατίας της Κίνας, και για την οριστική είσπραξη του προσωρινού δασμού αντιντάμπινγκ που έχει επιβληθεί στις εισαγωγές (4).  Δ. ΑΝΑΛΗΨΕΙΣ ΥΠΟΧΡΕΩΣΕΩΝ  (4) Το εμπορικό επιμελητήριο της Κίνας ενημερώθηκε σχετικά με τα αποτελέσματα της έρευνας. Δύο κινεζικές εταιρείες εξαγωγής, που πραγματοποιούν εξαγωγές των εν λόγω προϊόντων, η CNIEC και η Minmetals, πρότειναν, εν συνεχεία, αναλήψεις υποχρεώσεων σύμφωνα με το άρθρο 10 του κανονισμού (ΕΟΚ) αριθ. 2423/88.  (5) Αυτές οι αναλήψεις υποχρεώσεων έχουν ως αποτέλεσμα να αυξηθούν οι τιμές εξαγωγής κατά ένα ποσό το οποίο, χωρίς ποτέ να υπερβαίνει τα περιθώρια του ντάμπινγκ που έχουν καθορισθεί, είναι επαρκές για να εξουδετερώνεται η ζημία που έχει προκληθεί στην κοινοτική βιομηχανία. Επιπλέον, η Επιτροπή θεωρεί ότι είναι, από διοικητικής πλευράς, δυνατό να ελέγχεται η τήρηση αυτών των αναλήψεων υποχρεώσεων. Υπ' αυτές τις συνθήκες, η Επιτροπή, θεωρεί ότι είναι αποδεκτές οι αναλήψεις υποχρεώσεων που έχουν προταθεί και ότι μπορεί να περατωθεί η έρευνα όσον αφορά τους εν λόγω εξαγωγείς, χωρίς να απαιτείται η επιβολή δασμού αντιντάμπινγκ ως προς αυτές.  (6) Εφόσον δεν τηρηθούν οι εν λόγω αναλήψεις υποχρεώσεων ή αν οι εν λόγω εξαγωγείς παραιτηθούν από αυτές, η Επιτροπή έχει το δικαίωμα, σύμφωνα με το άρθρο 10 παράγραφος 6 του κανονισμού (ΕΟΚ) αριθ. 2423/88, να επιβάλει αμέσως προσωρινό δασμό με βάση τα συμπεράσματα της έρευνας όπως αναφέρονται στον κανονισμό (ΕΟΚ) αριθ. 2737/90 του Συμβουλίου. Κατά συνέπεια, μπορεί να επιβληθεί οριστικός δασμός από το Συμβούλιο με βάση τις πληροφορίες που έχουν συγκεντρωθεί κατά τη διάρκεια της παρούσας έρευνας.  (7) Κατά τις διαβουλεύσεις στο πλαί    της συμβουλευτικής επιτροπής, δύο κράτη μέλη προέβαλαν αντιρρήσεις ως προς την αποδοχή των αναλήψεων υποχρεώσεων που προτάθηκαν. Κατά συνέπεια, σύμφωνα με τις διατάξεις του άρθρου 9 παράγραφος 1 και του άρθρου 10 παράγραφος 1 του κανονισμού (ΕΟΚ) αριθ. 2423/88, η Επιτροπή υπέβαλε στο Συμβούλιο έκθεση για τα αποτελέσματα των διαβουλεύσεων, καθώς και πρόταση για την περάτωση της διαδικασίας. Δεδομένου ότι το Συμβούλιο δεν έλαβε διαφορετική απόφαση μ έσα σε προθεσμία ενός μηνός, η παρούσα απόφαση μπορεί να εγκριθεί,  ΑΠΟΦΑΣΙΣΕ ΤΑ ΑΚΟΛΟΥΘΑ:  Άρθρο 1  Οι αναλήψεις υποχρεώσεων που έχουν προταθεί από τις εταιρείες:  - China National Non-Ferrous Metals Import and Export Corporation (CNIEC) και  - China National Metals and Minerals Imrort and Export Corporation (Minmetals),  στο πλαίσιο της διαδικασίας αντιντάμπινγκ όσον αφορά τις εισαγωγές τριοξειδίου του βολφραμίου και βιλφραμικού οξέος, που υπάγονται στον κωδικό ΣΟ ex 2825 90 40, καταγωγής Λαϊκής Δημοκρατίας της Κίνας, γίνονται αποδεκτές.  Άρθρο 2  Περατώνεται η έρευνα σχετικά με τη διαδικασία αντιντάμπινγκ που αναφέρεται στο άρθρο 1 όσον αφορά τις εταιρείες China National Non-Ferrous Metals Import and Export Corporation (CNIEC) και China National Metals and Minerals Import and Export Corporation (Minmetals).  Βρυξέλλες, 24 Σεπτεμβρίου 1990.  Για την Επιτροπή  Jean DONDELINGER  Μέλος της Επιτροπής  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 83 της 30. 3. 1990, σ. 36.  (3) ΕΕ αριθ. L 195 της 26. 7. 1990, σ. 2.  (4) Βλέπε σελίδα 7 της παρούσας Επίσημης Εφημερίδας.


title: 2009/947/ΕΚ: Απόφαση του Συμβουλίου, της 30ής Νοεμβρίου 2009 , για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών

text:
               15.12.2009

               EL

               Επίσημη Εφημερίδα της Ευρωπαϊκής Ένωσης

               L 328/39

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Νοεμβρίου 2009
   για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών
   (2009/947/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες, προκειμένου να αντικατασταθούν ορισμένες διατάξεις στις υπάρχουσες διμερείς συμφωνίες, από μια συμφωνία με την Κοινότητα.

               (2)

               Η Επιτροπή διαπραγματεύθηκε, εξ ονόματος της Κοινότητας, συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών (2) σύμφωνα με τους μηχανισμούς και τις κατευθυντήριες γραμμές που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες, προκειμένου να αντικατασταθούν ορισμένες διατάξεις στις υπάρχουσες διμερείς συμφωνίες από μια συμφωνία με την Κοινότητα.

               (3)

               Η συμφωνία αυτή υπεγράφη εξ ονόματος της Κοινότητας στις7 Ιουλίου 2009, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2009…/74…/ΕΚ του Συμβουλίου της (3)

               (4)

               Η παρούσα συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και της κυβέρνησης Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών εγκρίνεται, εξ ονόματος της Κοινότητας.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν στην κοινοποίηση που προβλέπεται στο άρθρο 8 παράγραφος 1 της συμφωνίας.

      Βρυξέλλες, 30 Νοεμβρίου 2009.

            Για το Συμβούλιο

            H Πρόεδρος

         B. ASK

      (1)  Γνώμη της 25ης Οκτωβρίου 2005 (ΕΕ C 272 Ε της 9.11.2006, σ. 56).

      (2)  ΕΕ L 265 της 9.10.2009, σ. 25.

      (3)  ΕΕ L 265 της 9.10.2009, σ. 24.


title: 2010/497/ΕΕ, Ευρατόμ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού για την Υγεία και τους Καταναλωτές για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/35

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού για την Υγεία και τους Καταναλωτές για το οικονομικό έτος 2008
   (2010/497/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
   έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το 2008 — τόμος I [SEC(2009)1089 — C7-0172/2009] (2),
   έχοντας υπόψη τους οριστικούς ετήσιους λογαριασμούς του Εκτελεστικού Οργανισμού για την Υγεία και τους Καταναλωτές για το οικονομικό έτος 2008,
   έχοντας υπόψη την ετήσια έκθεση της Επιτροπής προς το Ευρωπαϊκό Κοινοβούλιο σχετικά με την παρακολούθηση των αποφάσεων απαλλαγής για το 2007 [COM(2009) 526] και το έγγραφο εργασίας των υπηρεσιών της Επιτροπής που συνοδεύουν την έκθεση αυτή [SEC(2009) 1427],
   έχοντας υπόψη την ανακοίνωση της Επιτροπής με τίτλο «Συγκεφαλαιωτική έκθεση των επιτευγμάτων της Επιτροπής όσον αφορά τη διαχείριση του 2008» [COM(2009) 256],
   έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν κατά το 2008 [COM(2009) 419] και το έγγραφο εργασίας των υπηρεσιών της Επιτροπής που συνοδεύει αυτή την έκθεση [SEC(2009) 1102],
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Εκτελεστικού Οργανισμού για την Υγεία και τους Καταναλωτές για το οικονομικό έτος 2008, συνοδευόμενη από τις απαντήσεις του Οργανισμού (3),
   έχοντας υπόψη τη δήλωση αξιοπιστίας που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη την ανακοίνωση της Επιτροπής, της 16ης Δεκεμβρίου 2008, σχετικά με την κοινή ερμηνεία της έννοιας του ανεκτού κινδύνου σφάλματος [COM(2008) 866], και το έγγραφο εργασίας των υπηρεσιών της Επιτροπής που συνοδεύει αυτή την ανακοίνωση [SEC(2008) 3054],
   έχοντας υπόψη τη σύσταση του Συμβουλίου, της 16ης Φεβρουαρίου 2010, σχετικά με τη χορήγηση απαλλαγής στην Επιτροπή όσον αφορά την εκτέλεση του προϋπολογισμού για το οικονομικό έτος 2008 (5826/2010 — C7-0054/2010),
   έχοντας υπόψη τα άρθρα 274, 275 και 276 της συνθήκης ΕΚ, τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης και τα άρθρα 179α και 180β της συνθήκης Ευρατόμ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 55, 145, 146 και 147,
   έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (6), και ιδίως το άρθρο 14 παράγραφος 3 αυτού,
   έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και συγκεκριμένα το άρθρο 66, πρώτο και δεύτερο εδάφιο αυτού,
   έχοντας υπόψη την απόφαση 2004/858/ΕΚ της Επιτροπής, της 15ης Δεκεμβρίου 2004, για την ίδρυση εκτελεστικού οργανισμού υπό την ονομασία «Εκτελεστικός Οργανισμός για το Πρόγραμμα Δημόσιας Υγείας» με σκοπό τη διαχείριση της κοινοτικής δράσης στον τομέα της δημόσιας υγείας, κατ’ εφαρμογή του κανονισμού (ΕΚ) αριθ. 58/2003 του Συμβουλίου (8),
   έχοντας υπόψη την από 20 Ιουνίου 2008 απόφαση 2008/544/ΕΚ της Επιτροπής για την τροποποίηση της απόφασης 2004/858/ΕΚ με σκοπό τη μετατροπή του «Εκτελεστικού Οργανισμού για το Πρόγραμμα Δημόσιας Υγείας» σε Εκτελεστικό Οργανισμό για την Υγεία και τους Καταναλωτές (9),
   έχοντας υπόψη το άρθρο 76 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τις γνωμοδοτήσεις των άλλων σχετικών επιτροπών (Α7-0099/2010),

               Α.

               λαμβάνοντας υπόψη ότι, δυνάμει του άρθρου 317 της συνθήκης για τη λειτουργία της Ευρωπαϊκής Ένωσης, η Επιτροπή εκτελεί τον προϋπολογισμό σε συνεργασία με τα κράτη μέλη με δική της ευθύνη, σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού για την Υγεία και τους Καταναλωτές όσον αφορά την εκτέλεση του προϋπολογισμού του εν λόγω Οργανισμού για το οικονομικό έτος 2008·

               2.

               καταγράφει τις παρατηρήσεις του στο ψήφισμα που αποτελεί αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα ΙΙΙ — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση συνοδευόμενη από την απόφαση περί απαλλαγής σχετικά με την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα III — Επιτροπή και το ψήφισμα που αποτελεί αναπόσπαστο τμήμα αυτής, στον διευθυντή του Εκτελεστικού Οργανισμού για την Υγεία και τους Καταναλωτές, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 71 της 14.3.2008.

      (2)  ΕΕ C 273 της 13.11.2009, σ. 1.

      (3)  ΕΕ C 304 της 15.12.2009, σ. 83.

      (4)  ΕΕ C 273 της 13.11.2009, σ. 122.

      (5)  ΕΕ L 248 της 16.9.2002, σ. 1.

      (6)  ΕΕ L 11 της 16.1.2003, σ. 1.

      (7)  ΕΕ L 297 της 22.9.2004, σ. 6.

      (8)  ΕΕ L 369 της 16.12.2004, σ. 73.

      (9)  ΕΕ L 173 της 3.7.2008, σ. 27.


Avis juridique important

|

32002D0918

2002/918/ΕΚ: Απόφαση της Επιτροπής, της 20ής Νοεμβρίου 2002, για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2002 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες

Επίσημη Εφημερίδα αριθ. L 321 της 26/11/2002 σ. 0045 - 0046

Απόφαση της Επιτροπήςτης 20ής Νοεμβρίου 2002για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2002 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες(2002/918/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) 259/68(1), και τροποποιήθηκαν τελευταία από τον κανονισμό (ΕΚ, ΕΚΑΧ, Ευρατόμ) 490/2002(2), και ιδίως το άρθρο 13 δεύτερο εδάφιο του παραρτήματος X,Εκτιμώντας τα ακόλουθα:(1) Mε τον κανονισμό (ΕΚ, ΕΚΑΧ, Ευρατόμ) 1522/2002 του Συμβουλίου(3), καθορίστηκαν, κατ' εφαρμογήν του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται, από την 1η Ιανουαρίου 2002, στις αποδοχές που καταβάλλονται στο νόμισμα της χώρας υπηρεσίας στους υπαλλήλους που είναι τοποθετημένοι σε τρίτες χώρες.(2) Kατά τη διάρκεια των τελευταίων μηνών η Επιτροπή προέβη σε διάφορες αναπροσαρμογές αυτών των διορθωτικών συντελεστών(4), σύμφωνα με το άρθρο 13 δεύτερο εδάφιο, του παραρτήματος X του κανονισμού υπηρεσιακής κατάστασης.(3) Eνδείκνυται να αναπροσαρμοστούν σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης, από την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2002, ορισμένοι από αυτούς τους διορθωτικούς συντελεστές, δεδομένου ότι σύμφωνα με τα στατιστικά δεδομένα που ευρίσκονται στη διάθεση της Επιτροπής, η διακύμανση του κόστους ζωής, υπολογιζόμενη με το διορθωτικό συντελεστή και την αντίστοιχη τιμή συναλλάγματος, απεδείχθη, για ορισμένες τρίτες χώρες, μεγαλύτερη από 5 % από τον τελευταίο προσδιορισμό τους ή την τελευταία αναπροσαρμογή τους,ΑΠΟΦΑΣΙΖΕΙ:Άρθρο μόνοΜε έναρξη ισχύος την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2002, οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες, οι οποίες καταβάλλονται στο νόμισμα της χώρας υπηρεσίας, προσαρμόζονται όπως ορίζεται στο παράρτημα.Οι τιμές συναλλάγματος που χρησιμοποιούνται για τον υπολογισμό αυτών των αποδοχών είναι εκείνες που χρησιμοποιούνται για την εκτέλεση του συνολικού προϋπολογισμού των Ευρωπαϊκών Κοινοτήτων για το μήνα που προηγείται των ημερομηνιών που αναφέρονται στο πρώτο εδάφιο.Βρυξέλλες, 20 Νοεμβρίου 2002.Για την ΕπιτροπήChristopher PattenΜέλος της Επιτροπής(1) ΕΕ L 56 της 4.3.1968, σ. 1.(2) ΕΕ L 77 της 20.3.2002, σ. 1.(3) ΕΕ L 229 της 27.8.2002, σ. 1.(4) ΕΕ L 150 της 8.6.2002, σ. 68.ΠΑΡΑΡΤΗΜΑ>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>


|

32011D0820(04)

Απόφαση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας, της 19ης Ιουλίου 2011 , σχετικά με τους κανόνες που διέπουν την πρόσβαση στα έγγραφα

Επίσημη Εφημερίδα αριθ. C 243 της 20/08/2011 σ. 0016 - 0018

		Απόφαση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειαςτης 19ης Ιουλίου 2011σχετικά με τους κανόνες που διέπουν την πρόσβαση στα έγγραφα2011/C 243/08Η ΥΠΑΤΗ ΕΚΠΡΟΣΩΠΟΣ,Έχοντας υπόψη την απόφαση του Συμβουλίου, της 26ης Ιουλίου 2010, για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης ("ΕΥΕΔ") (2010/427/ΕΕ), και ιδίως το άρθρο 11 παράγραφος 1,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Πεδίο εφαρμογής1. Κάθε πολίτης της Ένωσης και κάθε φυσικό ή νομικό πρόσωπο που κατοικεί ή έχει την έδρα του σε ένα κράτος μέλος έχει δικαίωμα πρόσβασης στα έγγραφα της ΕΥΕΔ, υπό την επιφύλαξη των αρχών, όρων και περιορισμών που καθορίζονται στον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου [1] ("ο κανονισμός"), καθώς και των ειδικών διατάξεων που θεσπίζονται στους παρόντες κανόνες. Το εν λόγω δικαίωμα πρόσβασης αφορά τα έγγραφα που κατέχονται από την ΕΥΕΔ και συγκεκριμένα τα έγγραφα που συντάσσονται ή παραλαμβάνονται από αυτήν και βρίσκονται στην κατοχή της.2. Σύμφωνα με το άρθρο 2 παράγραφος 2 του κανονισμού, κάθε φυσικό ή νομικό πρόσωπο που δεν κατοικεί ή δεν έχει την έδρα του σε ένα κράτος μέλος υπόκειται στις ίδιες αρχές, όρους και περιορισμούς και απολαύει του ίδιου δικαιώματος πρόσβασης στα έγγραφα της ΕΥΕΔ με τους ίδιους όρους, με εξαίρεση το δικαίωμα υποβολής καταγγελίας στον ευρωπαίο διαμεσολαβητή.Άρθρο 2Υποβολή αίτησης1. Η αίτηση πρόσβασης σε έγγραφο της ΕΥΕΔ αποστέλλεται ταχυδρομικώς στη διεύθυνση: Access to Documents Coordinator, CHAR 15/11, European External Action Service, Rue de la Loi 170, Brussels 1046, Belgium, μέσω ηλεκτρονικού ταχυδρομείου με τη χρήση του εντύπου αίτησης που βρίσκεται στο δικτυακό τόπο της ΕΥΕΔ, ή μέσω φαξ στον αριθμό: +32 22979893.2. Μόλις καταχωριστεί η αίτηση, αποστέλλεται στον αιτούντα απόδειξη παραλαβής, (εκτός αν μπορεί να δοθεί απάντηση στην αίτηση ως προς την ουσία εντός του ίδιου χρονικού πλαισίου).Άρθρο 3Προθεσμίες1. Η ΕΥΕΔ απαντά σε αρχικές και επιβεβαιωτικές αιτήσεις εντός 15 εργάσιμων ημερών από την ημερομηνία καταχώρισης της αίτησης.2. Εάν μια αίτηση δεν είναι επαρκώς σαφής, όπως αναφέρεται στο άρθρο 6 παράγραφος 2 του κανονισμού, η ΕΥΕΔ ζητεί από τον αιτούντα να παράσχει συμπληρωματικές πληροφορίες ούτως ώστε να καταστεί δυνατός ο προσδιορισμός των αιτούμενων εγγράφων. Η προθεσμία απάντησης αρχίζει να ισχύει μόνον από τη στιγμή που η ΕΥΕΔ έχει στη διάθεσή της τις εν λόγω πληροφορίες.3. Κατ'εξαίρεση, όπως καθορίζεται στα άρθρα 7 παράγραφος 3 ή 8 παράγραφος 2 του κανονισμού, η προθεσμία μπορεί να παραταθεί κατά δεκαπέντε εργάσιμες ημέρες, ιδίως,α) σε περίπτωση πολύπλοκων αιτήσεων ή αιτήσεων που αφορούν ογκώδη έγγραφα,β) εάν μια αίτηση απαιτεί διαβούλευση με αντιπροσωπεία της Ένωσης, ήγ) εάν απαιτείται διαβούλευση με τρίτο μέρος.Ο αιτών πρέπει να ενημερώνεται για κάθε τέτοια παράταση καθώς και για τους σχετικούς λόγους.Άρθρο 4Χειρισμός των απαντήσεων1. Τις απαντήσεις στις αρχικές αιτήσεις χειρίζεται ο συντονιστής πρόσβασης στα έγγραφα.2. Οι απαντήσεις σε επιβεβαιωτικές αιτήσεις αποφασίζονται από τον διοικητικό γενικό διευθυντή αφού δώσει τη γνώμη του ο συντονιστής πρόσβασης στα έγγραφα.Άρθρο 5Αρνητική απάντησηΕάν η απάντηση σε μια αίτηση είναι έστω και εν μέρει αρνητική, πρέπει να αναφέρει τους λόγους της άρνησης βάσει μιας από τις εξαιρέσεις που καθορίζονται στον κανονισμό, καθώς και να ενημερώνει τον αιτούντα σχετικά με το δικαίωμα του να υποβάλει επιβεβαιωτική αίτηση (στην περίπτωση απάντησης σε αρχική αίτηση) ή σχετικά με τα άλλα ένδικα μέσα που διαθέτει (στην περίπτωση απάντησης σε επιβεβαιωτική αίτηση).Άρθρο 6Έγγραφα τρίτων που κατέχει η ΕΥΕΔ1. Όταν η ΕΥΕΔ λαμβάνει αίτηση για έγγραφο το οποίο κατέχει, το οποίο όμως προέρχεται από τρίτο, η ΕΥΕΔ διαβουλεύεται με τον τρίτο, εκτός εάν είναι σαφές ότι το έγγραφο θα δημοσιευτεί ή όχι, βάσει των εξαιρέσεων που καθορίζονται στον κανονισμό.2. Η θετική απάντηση στην αίτηση χορηγείται χωρίς διαβούλευση με τον τρίτο, αν το έγγραφο έχει ήδη δημοσιοποιηθεί από τον συντάκτη του, ή δυνάμει του κανονισμού ή παρόμοιων διατάξεων.3. Εν πάση περιπτώσει, πρέπει να ζητείται η γνώμη του τρίτου εάν το έγγραφο καλύπτεται από το άρθρο 9 του κανονισμού ή εάν το έγγραφο προέρχεται από κράτος μέλος και το κράτος μέλος έχει ζητήσει από την ΕΥΕΔ να μην δημοσιοποιήσει το έγγραφο χωρίς την προηγούμενη συμφωνία του δυνάμει του άρθρου 4 παράγραφος 5 του κανονισμού. Το αίτημα αυτό του κράτους μέλους πρέπει να υποβάλλεται γραπτώς.4. Η γνώμη του τρίτου ζητείται γραπτώς (μεταξύ άλλων, και μέσω ηλεκτρονικού ταχυδρομείου) και δίδεται εύλογη προθεσμία για την απάντηση, λαμβανομένης υπόψη της προθεσμίας απάντησης της ΕΥΕΔ, όπως καθορίζεται στο ανωτέρω άρθρο 3. Ο τρίτος δίνει τη γνώμη του γραπτώς (μεταξύ άλλων, και μέσω ηλεκτρονικού ταχυδρομείου).5. Ελλείψει απάντησης εντός της καθορισμένης προθεσμίας, ή εάν ο τρίτος δεν είναι δυνατόν να εντοπισθεί ή είναι αγνώστων στοιχείων, η ΕΥΕΔ αποφασίζει σχετικά με την αίτηση, υπό το πρίσμα των εξαιρέσεων που καθορίζονται στον κανονισμό, λαμβάνοντας υπόψη τα έννομα συμφέροντα του τρίτου βάσει των στοιχείων που έχει στη διάθεσή της.6. Εάν η ΕΥΕΔ προτίθεται να δώσει πρόσβαση σε έγγραφο παρά την θέληση του τρίτου, ενημερώνει τον τρίτο για την πρόθεσή της να δώσει στη δημοσιότητα το έγγραφο εντός της προθεσμίας που καθορίζεται από τον κανονισμό, καθώς και για τα ένδικα μέσα που έχει στη διάθεσή του για να αντιταχθεί στην εν λόγω δημοσιοποίηση.Άρθρο 7Γνώμη της ΕΥΕΔ1. Οι αιτήσεις γνωμοδότησης της ΕΥΕΔ που υποβάλλονται από ένα κράτος μέλος ή άλλο θεσμικό όργανο, όργανο ή οργανισμό της Ένωσης που έχει λάβει αίτηση για έγγραφο το οποίο κατέχει αλλά που προέρχεται από την ΕΥΕΔ αποστέλλονται ταχυδρομικώς στη διεύθυνση: Access to Documents Coordinator, CHAR 15/11, European External Action Service, Rue de la Loi 170, Brussels 1046, Belgium, με ηλεκτρονικό ταχυδρομείο στη διεύθυνση: EEAS-ACCESS-TO-DOCUMENTS@eeas.europa.eu ή με φαξ στον αριθμό: +32 22979893.2. Η ΕΥΕΔ δίνει τη γνώμη της χωρίς καθυστέρηση, λαμβάνοντας υπόψη τυχόν προθεσμία που ισχύει για την απάντηση, και το αργότερο εντός πέντε εργάσιμων ημερών.Άρθρο 8Διαβαθμισμένα έγγραφα1. Σε περίπτωση που η αίτηση πρόσβασης αφορά έγγραφο που καλύπτεται από το άρθρο 9 του κανονισμού ή άλλο έγγραφο που έχει διαβαθμιστεί σύμφωνα με τους κανόνες ασφαλείας της ΕΥΕΔ, εξετάζεται από υπαλλήλους που είναι εξουσιοδοτημένοι να λάβουν γνώση αυτού του εγγράφου.2. Κάθε απόφαση άρνησης της πρόσβασης στο σύνολο ή μέρος διαβαθμισμένου εγγράφου αιτιολογείται βάσει των εξαιρέσεων που απαριθμούνται στο άρθρο 4 του κανονισμού. Αν δεν είναι δυνατόν να απορριφθεί η αίτηση πρόσβασης στο αιτούμενο έγγραφο βάσει αυτών των εξαιρέσεων, ο υπάλληλος που χειρίζεται την αίτηση διασφαλίζει την άρση του απορρήτου του εγγράφου πριν από τη διαβίβαση του εγγράφου στον αιτούντα.Άρθρο 9Λεπτομέρειες πρόσβασης1. Τα έγγραφα στα οποία χορηγείται πρόσβαση αποστέλλονται ταχυδρομικώς, με φαξ ή με ηλεκτρονικό ταχυδρομείο. Εάν τα αιτούμενα έγγραφα είναι ογκώδη ή δύσκολα στο χειρισμό τους, ο αιτών μπορεί να κληθεί να εξετάσει το έγγραφο επί τόπου. Η επιτόπια αυτή εξέταση είναι δωρεάν.2. Εάν το έγγραφο έχει δημοσιευτεί, η απάντηση μπορεί να συνίσταται στην γνωστοποίηση των στοιχείων αναφοράς της δημοσίευσης, συμπεριλαμβανομένης της διεύθυνσης του εγγράφου στο διαδίκτυο.3. Εάν ο όγκος του εγγράφου υπερβαίνει τις είκοσι σελίδες, μπορεί να ζητηθεί από τον αιτούντα να καταβάλει αντίτιμο 0,10 EUR ανά σελίδα, προσαυξημένο με τα έξοδα αποστολής. Τα σχετικά με τα άλλα μέσα αποστολής έξοδα αποφασίζονται κατά περίπτωση και δεν μπορούν να υπερβαίνουν ένα εύλογο ποσό.Άρθρο 10Μητρώο εγγράφων1. Η ΕΥΕΔ τηρεί μητρώο εγγράφων, όπως προβλέπεται στο άρθρο 11 του κανονισμού, το οποίο είναι προσβάσιμο μέσω του δικτυακού τόπου της ΕΥΕΔ.2. Σύμφωνα με το άρθρο 9 του κανονισμού, τα έγγραφα που καλύπτονται από την εν λόγω διάταξη καταχωρίζονται στο μητρώο μόνον μετά από σύμφωνη γνώμη του συντάκτη τους.Άρθρο 11Έναρξη ισχύοςΗ παρούσα απόφαση αρχίζει να ισχύει από την ημέρα της έκδοσής της.Βρυξέλλες, 19 Ιουλίου 2011.Η Ύπατη ΕκπρόσωποςC. Ashton[1] ΕΕ L 145 της 31.5.2001, σ. 43.--------------------------------------------------


Ευρωπαϊκή Τράπεζα Επενδύσεων: Απόφαση του Συμβουλίου των Διοικητών της 30ής Δεκεμβρίου 1977 περί τροποποιήσεως του καταστατικού της Ευρωπαϊκής Τράπεζας Επενδύσεων σε συνδυασμό με το νέο ορισμό της αξίας της λογιστικής μονάδας της Τράπεζας


title: 2013/547/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα VI — Ευρωπαϊκή Οικονομική και Κοινωνική Επιτροπή

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/126

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα VI — Ευρωπαϊκή Οικονομική και Κοινωνική Επιτροπή
   (2013/547/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 – C7-0229/2012] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, που χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165 και 166,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0076/2013),

               1.

               χορηγεί απαλλαγή στον γενικό γραμματέα της Ευρωπαϊκής Οικονομικής και Κοινωνικής Επιτροπής όσον αφορά την εκτέλεση του προϋπολογισμού της Ευρωπαϊκής Οικονομικής και Κοινωνικής Επιτροπής για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 68 της 15.3.2011.

      (2)  ΕΕ C 348 της 14.11.2012, σ. 1.

      (3)  ΕΕ C 344 της 12.11.2012, σ. 1.

      (4)  ΕΕ C 348 της 14.11.2012, σ. 130.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα VI — Ευρωπαϊκή Οικονομική και Κοινωνική Επιτροπή
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

                  —

                  έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 – C7-0229/2012] (2),

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των θεσμικών οργάνων (3),

                  —

                  έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, που χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165 και 166,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0076/2013),

                  1.

                  εκφράζει την ικανοποίησή του διότι το Ελεγκτικό Συνέδριο, με βάση τους ελέγχους που διεξήγαγε, κατέληξε στο συμπέρασμα ότι οι πληρωμές για το οικονομικό έτος που έληξε στις 31 Δεκεμβρίου 2011, οι οποίες αφορούν τις διοικητικές και λοιπές δαπάνες των θεσμικών και άλλων οργάνων, δεν περιείχαν στο σύνολό τους ουσιώδη σφάλματα·

                  2.

                  επισημαίνει ότι, στην ετήσια έκθεσή του για το 2011, το Ελεγκτικό Συνέδριο συμπεριέλαβε παρατηρήσεις για τη σύναψη συμβάσεων με έκτακτους και συμβασιούχους υπαλλήλους, στις οποίες εντοπίζει ορισμένες ασυνέπειες όσον αφορά τις κατευθυντήριες γραμμές που εφαρμόζονται για την κατάταξη και την πρόσληψη προσωπικού· καλεί την Ευρωπαϊκή Οικονομική και Κοινωνική Επιτροπή (ΕΟΚΕ) να φροντίσει να μην επαναληφθούν οι ασυνέπειες αυτές·

                  3.

                  σημειώνει τις απαντήσεις που δόθηκαν στις παρατηρήσεις του Ελεγκτικού Συνεδρίου και τις πληροφορίες που παρασχέθηκαν σχετικά με την επικαιροποίηση των κατευθυντήριων γραμμών που εφαρμόζονται στην κατάταξη και την πρόσληψη προσωπικού·

                  4.

                  σημειώνει ότι το 2011 η ΕΟΚΕ διέθετε πιστώσεις ανάληψης υποχρεώσεων ύψους 128 600 000 EUR (123 173 749 EUR το 2010), με ποσοστό χρησιμοποίησης 95,4 %, το οποίο είναι μειωμένο σε σύγκριση με το ποσοστό του 2010, που ήταν 98 %· σημειώνει ότι αυτό οφείλεται κυρίως στην απόφαση του Συμβουλίου να μην εγκρίνει την πρόταση της Επιτροπής για αναπροσαρμογές των αποδοχών για το 2011· υπογραμμίζει ότι ο προϋπολογισμός της ΕΟΚΕ είναι καθαρά διοικητικός και μεγάλο μέρος του αναλώνεται σε δαπάνες που αφορούν τα πρόσωπα που εργάζονται εντός του θεσμικού οργάνου, ενώ το υπόλοιπο αφορά ακίνητα, επίπλωση, εξοπλισμό και διάφορες δαπάνες λειτουργίας·

                  5.

                  υποστηρίζει τις προσπάθειες της ΕΟΚΕ να περιορίσει τον προϋπολογισμό του 2013 διατηρώντας τον στο επίπεδο του 2012 και εξασφαλίζοντας, με αυτό τον τρόπο, μια κατ’ αποκοπή αύξηση·

                  6.

                  επισημαίνει τις παρατηρήσεις όσον αφορά τη συνέχεια που δόθηκε στο ψήφισμα του Κοινοβουλίου σχετικά με την απαλλαγή για το 2010, οι οποίες επισυνάπτονται στην ετήσια έκθεση δραστηριοτήτων της ΕΟΚΕ· ζητεί να ενημερώνεται σχετικά με τα μέτρα που λαμβάνει η ΕΟΚΕ για τη διεξαγωγή αναλυτικής επανεξέτασης των δαπανών, καθώς και για τα αποτελέσματα της διαδικασίας αυτής·

                  7.

                  στα ψηφίσματά του του Μαΐου 2011 και του Μαΐου 2012 για τη χορήγηση απαλλαγής όσον αφορά την εκτέλεση του προϋπολογισμού της ΕΟΚΕ, το Κοινοβούλιο ζήτησε από τον Ευρωπαίο Διαμεσολαβητή ενημέρωση σχετικά με τυχόν περιπτώσεις κακοδιοίκησης στην ΕΟΚΕ· εκφράζει την ανησυχία του για την απόφαση του Ευρωπαίου Διαμεσολαβητή, της 6ης Νοεμβρίου 2012 —καταγγελία αριθ. 2744/2009(MF)JF— όσον αφορά «ιδιαίτερα σοβαρή περίπτωση κακοδιοίκησης» και δηλώνει την πρόθεσή του να διαβιβάσει την απόφαση αυτή στον πρόεδρο του Κοινοβουλίου, προκειμένου να εξεταστεί κατά πόσον θα πρέπει να υποβληθεί στην αρμόδια κοινοβουλευτική επιτροπή· σημειώνει ότι η ΕΟΚΕ δεσμεύτηκε να λάβει μέτρα για την πρόληψη παρόμοιων καταστάσεων στο μέλλον, πράγμα το οποίο και έπραξε·

                  8.

                  συγχαίρει την ΕΟΚΕ για τη μεταρρύθμιση των κανόνων επιστροφής δαπανών που αφορούν τα μέλη της, συμπεριλαμβανομένης της επιστροφής των εξόδων μετακίνησης με βάση αποκλειστικά το πραγματικό κόστος, και αναμένει από το Συμβούλιο να την εγκρίνει χωρίς καθυστέρηση· υπενθυμίζει ότι το σύστημα θα πρέπει να είναι πλήρως λειτουργικό κατά την έναρξη της επόμενης θητείας της ΕΟΚΕ·

                  9.

                  σημειώνει με ικανοποίηση ότι η απόφαση για τη δημοσιοποίηση των δηλώσεων οικονομικών συμφερόντων των μελών της ΕΟΚΕ υλοποιήθηκε το 2012·

                  10.

                  εκφράζει την ικανοποίησή του για την ενίσχυση της συνεργασίας μεταξύ των μελών της ΕΟΚΕ και της Επιτροπής Ελέγχου του Προϋπολογισμού του Κοινοβουλίου, ιδίως σε σχέση με τη διαδικασία απαλλαγής·

                  11.

                  σημειώνει με ικανοποίηση ότι η συμφωνία συνεργασίας μεταξύ ΕΟΚΕ και Επιτροπής των Περιφερειών εκτιμάται ότι θα αποφέρει εξοικονομήσεις/συνέργειες της τάξης των 40 εκατ. EUR· θεωρεί ότι θα ήταν ενδιαφέρον να υπάρξει μια πιο πρόσφατη αξιολόγηση σχετικά με τα οφέλη αυτής της συμφωνίας, καθώς τα παραπάνω δεδομένα ανάγονται στο 2005 και δεν λαμβάνουν υπόψη την κατάσταση στην ΕΕ των 27·

                  12.

                  συγχαίρει τόσο την ΕΟΚΕ όσο και την Επιτροπή των Περιφερειών για την εξασφάλιση πιστοποίησης EMAS και ISO-14001·

                  13.

                  εφιστά την προσοχή στην υποχρέωση δημοσίευσης στοιχείων σχετικά με την ενεργειακή κατανάλωση και το μερίδιο των ανανεώσιμων πηγών ενέργειας· ζητεί να ενημερώνεται, στο πλαίσιο των ετήσιων εκθέσεων δραστηριοτήτων, για τη χρησιμοποιούμενη ενέργεια που προέρχεται από ανανεώσιμες πηγές·

                  14.

                  εκφράζει την ικανοποίησή του για τα θετικά αποτελέσματα στον τομέα της μετάφρασης, σε συνέχεια της ανανέωσης της συμφωνίας συνεργασίας μεταξύ ΕΟΚΕ και Επιτροπής των Περιφερειών· επισημαίνει, ωστόσο, ότι το 2011 σημειώθηκε αύξηση της ζήτησης για μετάφραση από εξωτερικούς μεταφραστές σε σύγκριση με προηγούμενα έτη· ενθαρρύνει την ΕΟΚΕ να καταβάλει περαιτέρω προσπάθειες για την καλύτερη πρόβλεψη των περιόδων αυξημένου φόρτου εργασίας στη μετάφραση·

                  15.

                  υποστηρίζει τα συμπεράσματα της ενδιάμεσης αξιολόγησης της συμφωνίας διοικητικής συνεργασίας μεταξύ της ΕΟΚΕ και της Επιτροπής των Περιφερειών· θεωρεί ότι θα πρέπει να πραγματοποιηθούν ορισμένες βελτιώσεις για τον εξορθολογισμό του ανθρώπινου δυναμικού στις κοινές υπηρεσίες και τη μετάφραση·

                  16.

                  προτείνει τη λήψη μέτρων για την ενίσχυση της συνεργασίας στη διαχείριση των κοινών υπηρεσιών·

                  17.

                  καλεί την ΕΟΚΕ να περιλάβει στην ετήσια έκθεσή της λεπτομερή στοιχεία σε σχέση με συγκεκριμένες εξοικονομήσεις που προκύπτουν για τον προϋπολογισμό από την υλοποίηση κοινής συμφωνίας για τις διοικητικές δραστηριότητες·

                  18.

                  επιθυμεί να ενημερωθεί σχετικά τη δημοσιονομική επίπτωση που θα έχει η χρήση του χώρου που προορίζεται για την πραγματοποίηση οπτικών τηλεσυνεδριάσεων της ΕΟΚΕ με την Επιτροπή των Περιφερειών, όταν αρχίσουν οι συνεδριάσεις αυτής της μορφής·

                  19.

                  επισημαίνει τα μέτρα που έχει λάβει η ΕΟΚΕ για την ανάπτυξη αυτοαξιολόγησης του έργου της με την υποστήριξη του Ευρωπαϊκού Ινστιτούτου Δημόσιας Διοίκησης·

                  20.

                  θεωρεί θετική τη μείωση του ποσοστού μη χρησιμοποίησης των υπηρεσιών διερμηνείας που ζητήθηκαν από 12,3 % το 2010 σε 8,9 % το 2011· εκφράζει την ικανοποίησή του για το γεγονός ότι η ΕΟΚΕ παρέσχε αυτές τις ιδιαίτερα χρήσιμες πληροφορίες· σημειώνει, ωστόσο, ότι το ποσοστό μη χρησιμοποιούμενων υπηρεσιών εξακολουθεί να είναι υψηλό και καλεί την ΕΟΚΕ να καταβάλει περαιτέρω προσπάθειες για τη μείωσή του· ζητεί από την ΕΟΚΕ να παρακολουθεί τις αλλαγές που πραγματοποιούνται και να παρέχει αναλυτικές πληροφορίες σχετικά με τον τρόπο αντιμετώπισης του προβλήματος αυτού·

                  21.

                  συνιστά τη θέσπιση κοινού συστήματος σύναψης συμβάσεων για τις μεταφραστικές υπηρεσίες, το οποίο αναμένεται ότι θα επιτρέψει την από κοινού χρήση των υπηρεσιών αυτών από τα θεσμικά όργανα και θα συμβάλει στην εξασφάλιση της πλήρους αξιοποίησής τους·

                  22.

                  καλεί την ΕΟΚΕ να συμπεριλάβει αναλυτικές πληροφορίες όσον αφορά τις δαπάνες επικοινωνίας και τα συναχθέντα συμπεράσματα·

                  23.

                  σημειώνει το ιδιαίτερα υψηλό ποσοστό εκτέλεσης του προϋπολογισμού για δράσεις επικοινωνίας, ο οποίος για το 2011 ανερχόταν σε 1 712 535 EUR· εκφράζει την ικανοποίησή του για τη μείωσή του στο ποσό των 1 597 200 EUR για την περίοδο 2012 και 2013· συγχαίρει την ΕΟΚΕ για όλες τις πρωτοβουλίες και τις εκδηλώσεις που πραγματοποιεί προκειμένου να προωθήσει το έργο της και να οικοδομήσει γέφυρες μεταξύ της κοινωνίας των πολιτών και των θεσμικών οργάνων της Ένωσης· θεωρεί ότι η ΕΟΚΕ, όπως και όλα τα άλλα θεσμικά όργανα, μπορεί να επιτύχει αποτελεσματικότερη επικοινωνία με λιγότερα μέσα·

                  24.

                  εκφράζει τη λύπη του για την άστοχη σύνδεση των ιστοσελίδων της ΕΟΚΕ με το προσωπικό ιστολόγιο του γενικού της γραμματέα που υπήρχε το 2011, η οποία έπαυσε να λειτουργεί μόνον όταν δημιουργήθηκε επεισόδιο στο πλαίσιο του οποίου δόθηκε έμφαση σε σχόλια αναφορικά με το εν λόγω ιστολόγιο· επαναλαμβάνει ότι είναι σημαντικό να υπάρχει διαχωρισμός μεταξύ θεσμικής ενημέρωσης και προσωπικών απόψεων υπαλλήλων·

                  25.

                  εκφράζει την επιθυμία να συμπεριληφθούν στην ετήσια έκθεση πληροφορίες σχετικά με τον τρόπο με τον οποίο οι υπάλληλοι της ΕΟΚΕ μπορούν να κάνουν χρήση των υπηρεσιών μέριμνας για παιδιά προσχολικής ηλικίας· σημειώνει τον απροσδόκητο τερματισμό της συμφωνίας με το Συμβούλιο σχετικά με τη δυνατότητα του προσωπικού της ΕΟΚΕ να κάνει χρήση των υπηρεσιών παιδικής μέριμνας του Συμβουλίου και καλεί την EOKE να διερευνήσει πιθανές λύσεις·

                  26.

                  εκφράζει την επιθυμία να συμπεριληφθούν αναλυτικότερες πληροφορίες στην ετήσια έκθεση της ΕΟΚΕ σχετικά με τη διάθεση χώρων για συναντήσεις που διοργανώνονται από εξωτερικές οργανώσεις της κοινωνίας των πολιτών που συνεργάζονται με την ΕΟΚΕ· εκφράζει την ικανοποίησή του για την περαιτέρω ενημέρωση όσον αφορά τα οφέλη και το κόστος για τις οργανώσεις αυτές και τον τρόπο επιλογής τους· εκφράζει την ικανοποίησή του για τα ακριβή κριτήρια που καθορίστηκαν όσον αφορά την επιλογή οργανώσεων και εκδηλώσεων, δηλαδή τη σχέση με την Ένωση, την απουσία εμπορικού σκοπού, τη μη επιδίωξη πολιτικού στόχου και την ανάδειξη του ρόλου της ΕΟΚΕ·

                  27.

                  υποστηρίζει τις συστάσεις εσωτερικού ελέγχου που περιλαμβάνονται στο προσάρτημα Β της ετήσιας έκθεσης δραστηριοτήτων της ΕΟΚΕ·

                  28.

                  αναγνωρίζει τα έργα που αναπτύχθηκαν για τον εκσυγχρονισμό της διαχείρισης των εγγράφων και των υποδομών τεχνολογίας των πληροφοριών (ΤΠ)· θεωρεί ότι η μεταρρύθμιση στη διαχείριση εγγράφων εξελίσσεται θετικά και θα συμβάλει στη βελτίωση της απόδοσης της ΕΟΚΕ· ελπίζει ότι θα επιτευχθούν παρόμοια αποτελέσματα και με τη μεταρρύθμιση των υποδομών ΤΠ· ζητεί την παρακολούθηση των έργων αυτών στο πλαίσιο της ετήσιας έκθεσης δραστηριοτήτων για το 2012.

         (1)  ΕΕ L 68 της 15.3.2011.

         (2)  ΕΕ C 348 της 14.11.2012, σ. 1.

         (3)  ΕΕ C 344 της 12.11.2012, σ. 1.

         (4)  ΕΕ C 348 της 14.11.2012, σ. 130.

         (5)  ΕΕ L 248 της 16.9.2002, σ. 1.

         (6)  ΕΕ L 298 της 26.10.2012, σ. 1.


title: Απόφαση (ΕΕ) 2016/272 του Συμβουλίου, της 12ης Φεβρουαρίου 2016, για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Βανουάτου σχετικά με την απαλλαγή από την υποχρέωση θεώρησης για βραχεία διαμονή

text:
               27.2.2016

               EL

               Επίσημη Εφημερίδα της Ευρωπαϊκής Ένωσης

               L 52/11

         ΑΠΌΦΑΣΗ (ΕΕ) 2016/272 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Βανουάτου σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Ένωσης συμφωνία με τη Δημοκρατία του Βανουάτου σχετικά με την απαλλαγή από την υποχρέωση θεώρησης για βραχεία διαμονή («συμφωνία»).

               (2)

               Σύμφωνα με την απόφαση (ΕΕ) 2015/1035 του Συμβουλίου (2), η συμφωνία υπεγράφη και εφαρμόζεται προσωρινά από τις 28 Μαΐου 2015.

               (3)

               Η συμφωνία συστήνει μεικτή επιτροπή εμπειρογνωμόνων για τη διαχείριση της συμφωνίας, η οποία θεσπίζει τον εσωτερικό της κανονισμό. Η Ένωση εκπροσωπείται σε αυτή τη μεικτή επιτροπή από την Επιτροπή, η οποία θα πρέπει να επικουρείται από τους εκπροσώπους των κρατών μελών.

               (4)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου (3). Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (5)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου (4). Συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (6)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας του Βανουάτου σχετικά με την απαλλαγή από την υποχρέωση θεώρησης για βραχεία διαμονή εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 8 παράγραφος 1 της συμφωνίας (5).
   Άρθρο 3
   Η Επιτροπή, επικουρούμενη από εκπροσώπους των κρατών μελών, εκπροσωπεί την Ένωση στη μεικτή επιτροπή εμπειρογνωμόνων που συγκροτείται βάσει του άρθρου 6 της συμφωνίας.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  Έγκριση της 15ης Δεκεμβρίου 2015 (δεν έχει ακόμη δημοσιευθεί στην Επίσημη Εφημερίδα).

      (2)  Απόφαση (ΕΕ) 2015/1035 του Συμβουλίου, της 7ης Μαΐου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας του Βανουάτου σχετικά με την απαλλαγή από την υποχρέωση θεώρησης για βραχεία διαμονή (ΕΕ L 173 της 3.7.2015, σ. 46).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σέγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: Απόφαση 2014/270/ΚΕΠΠΑ του Συμβουλίου, της 12ης Μαΐου 2014 , για την τροποποίηση της απόφασης 2010/231/ΚΕΠΠΑ του Συμβουλίου για περιοριστικά μέτρα κατά της Σομαλίας

text:
               13.5.2014

               EL

               Επίσημη Εφημερίδα της Ευρωπαϊκής Ένωσης

               L 138/106

         ΑΠΌΦΑΣΗ 2014/270/ΚΕΠΠΑ ΤΟΥ ΣΥΜΒΟΥΛΊΟΥ
   της 12ης Μαΐου 2014
   για την τροποποίηση της απόφασης 2010/231/ΚΕΠΠΑ του Συμβουλίου για περιοριστικά μέτρα κατά της Σομαλίας
   TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 26 Απριλίου 2010, το Συμβούλιο εξέδωσε την απόφαση 2010/231/ΚΕΠΠΑ (1).

               (2)

               Στις 5 Μαρτίου 2014, το Συμβούλιο Ασφαλείας των Ηνωμένων Εθνών εξέδωσε την απόφαση (UNSCR) 2142 (2014) σχετικά με την κατάσταση στη Σομαλία, επαναβεβαιώνοντας την απαγόρευση εξαγωγής όπλων προς τη Σομαλία και ανανεώνοντας έως την 25η Οκτωβρίου 2014 την απόφασή του περί μη ισχύος της απαγόρευσης εξαγωγών όπλων σε παραδόσεις όπλων, πυρομαχικών ή στρατιωτικού εξοπλισμού ή στην παροχή συμβουλών, συνδρομής ή κατάρτισης αποκλειστικά για την ανάπτυξη των δυνάμεων ασφαλείας της ομοσπονδιακής κυβέρνησης της Σομαλίας, στο πλαίσιο της παροχής ασφάλειας στον σομαλικό λαό, εξαιρουμένης της παράδοσης ορισμένων υλικών που περιέχονται στο παράρτημα της απόφασης 2111 (2013) ΣΑΗΕ, για τα οποία απαιτείται η πρότερη έγκριση της συσταθείσας δυνάμει της απόφασης 751 (1992) ΣΑΗΕ της επιτροπής κυρώσεων.

               (3)

               Η απόφαση 2142 (2014) ΣΑΗΕ τροποποιεί τις απαιτήσεις κοινοποίησης όσον αφορά τις παραδόσεις όπλων, πυρομαχικών ή στρατιωτικού εξοπλισμού ή την παροχή συμβουλών, συνδρομής ή κατάρτισης στις δυνάμεις ασφαλείας της Σομαλίας, καθώς και όσον αφορά τη διαδικασία εξαίρεσης στην περίπτωση παράδοσης υλικών που ορίζονται στο παράρτημα της απόφασης 2111 (2013) ΣΑΗΕ.

               (4)

               Ως εκ τούτου, η απόφαση 2010/231/ΚΕΠΠΑ πρέπει να τροποποιηθεί αναλόγως.

               (5)

               Για την εφαρμογή ορισμένων μέτρων απαιτείται περαιτέρω δράση της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/231/ΚΕΠΠΑ τροποποιείται ως εξής:

               1)

               Στο άρθρο 1 παράγραφος 3, τα στοιχεία στ) και ζ) αντικαθίστανται από τα ακόλουθα:

                           «στ)

                           στην προμήθεια, πώληση ή μεταφορά όπλων και σχετικού υλικού όλων των τύπων και στην άμεση ή έμμεση παροχή τεχνικών συμβουλών, χρηματοδοτικής και άλλης συνδρομής και κατάρτισης που συνδέεται με στρατιωτικές δραστηριότητες οι οποίες αποσκοπούν αποκλειστικά στην ανάπτυξη των δυνάμεων ασφαλείας της ομοσπονδιακής κυβέρνησης της Σομαλίας, στο πλαίσιο της παροχής ασφάλειας στον σομαλικό λαό, εξαιρουμένων των παραδόσεων των υλικών που ορίζονται στο παράρτημα II, εάν έχει προηγηθεί κοινοποίηση προς την επιτροπή κυρώσεων σύμφωνα με την παράγραφο 4 του παρόντος άρθρου·

                           ζ)

                           στην προμήθεια, πώληση ή μεταφορά όπλων και σχετικού υλικού όλων των τύπων που ορίζονται στο παράρτημα II προς την ομοσπονδιακή κυβέρνηση της Σομαλίας κατόπιν πρότερης έγκρισης της επιτροπής κυρώσεων, κατά περίπτωση, σύμφωνα με την παράγραφο 4α του παρόντος άρθρου·».

               2)

               Στο άρθρο 1, η παράγραφος 4 αντικαθίσταται από το ακόλουθο κείμενο:
               «4.   Η ομοσπονδιακή κυβέρνηση της Σομαλίας είναι πρωτίστως αρμόδια για την πρότερη κοινοποίηση στην επιτροπή κυρώσεων κάθε παράδοσης όπλων, πυρομαχικών ή στρατιωτικού εξοπλισμού ή κάθε παροχής συμβουλών, συνδρομής ή κατάρτισης στις δυνάμεις ασφαλείας της, σύμφωνα με την παράγραφο 3 στοιχείο στ). Εναλλακτικά, τα κράτη μέλη που παρέχουν συνδρομή μπορούν να ειδοποιούν την επιτροπή κυρώσεων τουλάχιστον πέντε ημέρες εκ των προτέρων, σε διαβούλευση με την ομοσπονδιακή κυβέρνηση της Σομαλίας, σύμφωνα με τις παραγράφους 3 και 4 της απόφασης 2142 (2014) ΣΑΗΕ. Σε περίπτωση που κράτος μέλος επιλέξει να ειδοποιήσει την επιτροπή κυρώσεων, η εν λόγω ειδοποίηση θα περιλαμβάνει: λεπτομερή στοιχεία για τον κατασκευαστή και τον προμηθευτή των όπλων και των πυρομαχικών, περιγραφή των όπλων και των πυρομαχικών, περιλαμβανομένων του τύπου, του διαμετρήματος και της ποσότητας, την προτεινόμενη ημερομηνία και τοποθεσία παράδοσης, καθώς και κάθε πληροφορία σχετικά με τη μονάδα-αποδέκτη των εθνικών δυνάμεων ασφαλείας της Σομαλίας ή σχετικά με την επιθυμητή τοποθεσία αποθήκευσης. Τα κράτη μέλη που προμηθεύουν όπλα ή πυρομαχικά μπορούν να υποβάλουν στην επιτροπή κυρώσεων, σε συνεργασία με την ομοσπονδιακή κυβέρνηση της Σομαλίας και το αργότερο 30 ημέρες μετά από την παράδοση των εν λόγω υλικών, έγγραφη βεβαίωση ολοκλήρωσης της παράδοσης, περιέχουσα τους σειριακούς αριθμούς των παραδοθέντων όπλων και πυρομαχικών, τα στοιχεία αποστολής, τη φορτωτική, τα δηλωτικά φορτίου ή τα δελτία συσκευασίας και τη συγκεκριμένη τοποθεσία αποθήκευσης.».

               3)

               Στο άρθρο 1, προστίθεται η ακόλουθη παράγραφος:
               «4α.   Η ομοσπονδιακή κυβέρνηση της Σομαλίας είναι πρωτίστως αρμόδια για την υποβολή αιτήματος πρότερης έγκρισης από την επιτροπή κυρώσεων για κάθε προμήθεια υλικού που περιέχεται στο παράρτημα II, ως ορίζεται στην παράγραφο 3 στοιχείο ζ). Εναλλακτικά, τα κράτη μέλη μπορούν να αιτηθούν την πρότερη έγκριση της επιτροπής κυρώσεων, σε διαβούλευση με την ομοσπονδιακή κυβέρνηση της Σομαλίας, σύμφωνα με την παράγραφο 3 της απόφασης 2142 (2014) ΣΑΗΕ.».

         Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 12 Μαΐου 2014.

            Για το Συμβούλιο

            Η Πρόεδρος

         C. ASHTON

      (1)  Απόφαση 2010/231/ΚΕΠΠΑ του Συμβουλίου, της 26ης Απριλίου 2010, για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ (ΕΕ L 105 της 27.4.2010, σ. 17).


title: Απόφαση του Συμβουλίου, της 20ής Σεπτεμβρίου 2016, για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων

text:
               23.9.2016

               EL

               Επίσημη Εφημερίδα της Ευρωπαϊκής Ένωσης

               C 348/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Σεπτεμβρίου 2016
   για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων
   (2016/C 348/05)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (1) και ειδικότερα τα άρθρα 23 και 24,
   Έχοντας υπόψη τους καταλόγους υποψηφιοτήτων τους οποίους έχουν υποβάλει στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με τις αποφάσεις του της 25ης Σεπτεμβρίου 2014 (2) και της 7ης Νοεμβρίου 2014 (3), το Συμβούλιο διόρισε τα τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων («επιτροπή»), για το χρονικό διάστημα από 25 Σεπτεμβρίου 2014 έως 24 Σεπτεμβρίου 2016.

               (2)

               Τα τακτικά μέλη εξακολουθούν να ασκούν τα καθήκοντά τους έως ότου αντικατασταθούν ή ανανεωθεί η θητεία τους.

               (3)

               Τα τακτικά και αναπληρωματικά μέλη της επιτροπής διορίζονται για χρονικό διάστημα δύο ετών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται ως τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων, για το χρονικό διάστημα από 25 Σεπτεμβρίου 2016 έως 24 Σεπτεμβρίου 2018:
   Ι.   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κ. Tom PARYS
               κ. Frédéric POUPINEL DE VALENCE

               κα Anne ZIMMERMAN

               Βουλγαρία

               κ. Hristo SIMEONOV
               κα Tatiana GUEORGUIEVA

               κ. Atanas KOLCHAKOV

               Τσεχική Δημοκρατία

               κα Kateřina ŠTĚPÁNKOVÁ
               κα Eva DIANIŠKOVÁ

               κα Andrea VESELÁ

               Δανία

               κ. Stig Hansen NØRGAARD
               κα Rikke Mark SEERUP

               κα Sidse Skraastad CLEMMENSEN

               Γερμανία

               κα Vera BADE
               κ. Johannes RASCHKA

               κα Anne Katrin LUTZ

               Εσθονία

               κα Siiri OTSMANN
               κα Annika SEPP

               κα Carita RAMMUS

               Ιρλανδία

               κ. Niall O’MUIRCHEARTAIGH
               κα Dympna BOYLE

               κ. Eamonn GALLAGHER

               Ελλάδα

               —

               —

               Ισπανία

               κα Paloma MARTÍNEZ GAMO
               κα Matilde VIVANCOS PELEGRÍN

               κα Rosalía SERRANO VELASCO

               Γαλλία

               κα Caroline MECHIN

               κα Malika EL MESTIRI

               Κροατία

               κα Marija KNEŽEVIĆ KAJARI
               κ. Petar STRIŽAK

               κα Ivana GAVRIĆ

               Ιταλία

               κ. Romolo de CAMILLIS
               κα Carla ANTONUCCI

               κα Monica LIPPOLIS

               Κύπρος

               κ. Δημήτρης ΜΙΧΑΗΛΙΔΗΣ
               κ. Κωνσταντίνος ΚΑΡΜΕΛΛΟΣ

               κ. Γεώργιος ΣΠΥΡΟΥ

               Λετονία

               κα Ilze ZVĪDRIŅA
               κ. Kristaps ZIEDIŅŠ

               κα Linda PAUGA

               Λιθουανία

               κα Rasa MALAIŠKIENĖ
               κα Inga LIUBERTĖ

               κα Ginta ALIŠEVIČIŪTĖ

               Λουξεμβούργο

               —

               —

               Ουγγαρία

               κα Rita ANTÓNI
               κα Margit VADKERTI

               κα Orsolya KISGYÖRGY

               Μάλτα

               κ. Ryan SPAGNOL
               κ. Mario SCHEMBRI

               κ. George CAMILLERI

               Κάτω Χώρες

               κ. Onno BRINKMAN
               κα Ghislaine WIDERA

               κ. Kees VAN DUIN

               Αυστρία

               κ. Heinz KUTROWATZ
               κα Martha ROJAS-PINEDA

               κ. Günter STICKLER

               Πολωνία

               κα Magdalena SWEKLEJ
               κ. Marcin WIATRÓW

               κα Agnieszka ZDAK

               Πορτογαλία

               κα Helena ΒΕΝΤΕS

               Ρουμανία

               κ. Auraş MARINESCU
               κα Carmen ŞTEFAN

               κ. Bogdan-Tiberius PAŞCA

               Σλοβενία

               κα Sonja MALEC
               κ. Grega MALEC

               Σλοβακία

               κα Miroslava POLONCOVÁ

               κ. Jaroslav KOVÁČ

               Φινλανδία

               κα Mirkka MYKKÄNEN
               κ. Olli SORAINEN

               κα Elina JOHANSSON

               Σουηδία

               κ. Karlis LAPSA
               κα Madeleine ÖHBERG

               κα Ilja TYKESSON

               Ηνωμένο Βασίλειο

               κα Lindsay ROOME
               κα Isla SCOTT

               κ. Jonathan PIGGINS

   ΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κα Nathalie DIESBECQ

               Βουλγαρία

               κα Asiya GONEVA
               κ. Valeri APOSTOLOV

               κα Velichka MIKOVA

               Τσεχική Δημοκρατία

               κ. Vít SAMEK
               κ. Pavel JANÍČKO

               κ. Petr ŠULC

               Δανία

               κ. Jørgen RØNNOW BRUUN
               κ. Torben Dam JENSEN

               κα Käthe Munk RYOM

               Γερμανία

               κα Alexandra KRAMER
               κ. Thomas SYBERG

               κα Livia HENTSCHEL

               Εσθονία

               κα Mare VIIES
               κα Aija MAASIKAS

               κα Tiia E. TAMMELEHT

               Ιρλανδία

               κ. John DOUGLAS
               κα Ethel BUCKLEY

               κ. David JOYCE

               Ελλάδα

               —

               —

               Ισπανία

               κα Ana María CORRAL JUÁN
               κ. Francisco GONZÁLEZ MORENO

               κα Pilar ROC

               Γαλλία

               κα Corinne MARES
               κα Francine BLANCHE

               κα Bérénice JOND

               Κροατία

               κα Ana KRANJAC JULARIĆ
               κ. David Jakov BABIĆ

               κα Petra ŠPRAJAČEK

               Ιταλία

               —

               —

               Κύπρος

               κ. Πανίκος ΑΡΓΥΡΙΔΗΣ
               κ. Νίκος ΓΡΗΓΟΡΙΟΥ

               κ. Διομήδης ΔΙΟΜΗΔΟΥΣ

               Λετονία

               κα Natalja MICKEVIČA
               κ. Kaspars RĀCENĀJS

               κα Ruta PORNIECE

               Λιθουανία

               κα Janina ŠVEDIENĖ
               κα Janina MATUIZIENĖ

               κ. Ričardas GARUOLIS

               Λουξεμβούργο

               —

               —

               Ουγγαρία

               κα Judit CZUGLERNÉ IVÁNY
               κα Melinda KELEMEN

               κα Annamária KUNERT

               Μάλτα

               κ. Ian Mark ZAMMIT
               κ. Jeremy J. CAMILLERI

               κ. Colin GALEA

               Κάτω Χώρες

               κα Caroline RIETBERGEN
               κα H. HOUWING

               κ. Henk BOSSCHER

               Αυστρία

               κ. Johannes PEYRL
               κ. Oliver RÖPKE

               κα Sarah BRUCKNER

               Πολωνία

               κ. Adam ROGALEWSKI
               κα Krystyna CIEMNIAK

               κ. Bogdan OLSZEWSKI

               Πορτογαλία

               —

               —

               Ρουμανία

               κ. Corneliu CONSTANTINOAIA
               κ. Liviu APOSTOIU

               κ. Dragoș FRUMOSU

               Σλοβενία

               κ. Marko TANASIĆ
               κ. Jernej ZUPANČIČ

               Σλοβακία

               κα Zdena DVORANOVÁ
               κα Mária SVOREŇOVÁ

               Φινλανδία

               κα Eve KYNTÄJÄ
               κ. Heikki TAULU

               κ. Ralf SUND

               Σουηδία

               κ. Mattias SCHULSTAD
               κα Sofia RÅSMAR

               κα Josefin EDSTRÖM

               Ηνωμένο Βασίλειο

               κα Rosa CRAWFORD
               κ. Mohammad TAJ

               κ. Wilf SULLIVAN

   ΙΙΙ.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Βέλγιο

               κα Michèle CLAUS
               κα Hilde THYS

               κα Monica DE JONGHE

               Βουλγαρία

               κ. Ivan ZAHARIEV
               κ. Martin STOYANOV

               κα Daniela SIMIDCHIEVA

               Τσεχική Δημοκρατία

               κα Jitka HLAVÁČKOVÁ
               κα Marie ZVOLSKÁ

               κα Vladimíra DRBALOVÁ

               Δανία

               κα Christiane MIßLBECK-WINBERG
               κα Trine Birgitte HOUGAARD

               κ. Jens TROLDBORG

               Γερμανία

               κ. Alexander WILHELM
               κ. Michael STIEFEL

               κα Carmen Eugenia BÂRSAN

               Εσθονία

               κα Piia SIMMERMANN
               κα Katrin TRUVE

               κα Mare HIIESALU

               Ιρλανδία

               κ. Tony DONOHOE
               κα Kara McGANN

               —

               Ελλάδα

               —

               —

               Ισπανία

               κα Helena MORALES DE LABRA
               κα Patricia CIREZ MIQUELEIZ

               κ. Luis MÉNDEZ LÓPEZ

               Γαλλία

               κα Garance PINEAU
               κα Natacha MARQUET

               κα Eva BLOUIN

               Κροατία

               κα Nataša NOVAKOVIĆ
               κα Iva NAPPHOLZ

               κ. Ivan SARIĆ

               Ιταλία

               —

               —

               Κύπρος

               κ. Αιμίλιος ΜΙΧΑΗΛ
               κα Λένα ΠΑΝΑΓΙΩΤΟΥ

               κ. Θεόδωρος ΤΖΙΟΒΑΝΙ

               Λετονία

               κα Ilona KIUKUCĀNE
               κ. Andris ALKSNIS

               κα Inese STEPIŅA

               Λιθουανία

               κα Evelina JASAITĖ

               κα Aušra KERZIENĖ

               Λουξεμβούργο

               —

               —

               Ουγγαρία

               κα Júlia VARGA
               κ. István KOMORÓCZKI

               κα Terézia BOROSNÉ BARTHA

               Μάλτα

               κ. Lawrence MIZZI
               κ. Michael GALEA

               κ. David VELLA

               Κάτω Χώρες

               κ. Rob SLAGMOLEN
               κ. A.P.M.G. SCHOENMAECKERS

               κ. J. SANDERS

               Αυστρία

               κα Margit KREUZHUBER
               κα Katharina LINDNER

               κα Stefanie RIEDER

               Πολωνία

               κ. Dawid SEIFERT
               κ. Robert LISICKI

               κ. Andrzej STĘPNIKOWSKI

               Πορτογαλία

               —

               —

               Ρουμανία

               κα Roxana PRODAN
               κα Roxana ILIE

               κ. Liviu ROGOJINARU

               Σλοβενία

               κ. Danijel LAMPERGER
               κα Maja SKORUPAN

               κα Polona FINK RUŽIČ

               Σλοβακία

               κ. Martin HOŠTÁK
               κ. Radovan MAXIN

               κ. Peter MOLNÁR

               Φινλανδία

               κα Jenni RUOKONEN
               κ. Mikko RÄSÄNEN

               κ. Simopekka KOIVU

               Σουηδία

               κ. Patrik KARLSSON
               κα Carin RENGER

               κα Amelie BERG

               Ηνωμένο Βασίλειο

               κ. Matthew PERCIVAL

               κα Fionnuala HOOROCKS-BURNS

         Άρθρο 2
   Το Συμβούλιο θα προβεί αργότερα στον διορισμό των τακτικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση τίθεται σε ισχύ την ημερομηνία της έκδοσής της.

      Βρυξέλλες, 20 Σεπτεμβρίου 2016.

            Για το Συμβούλιο

            Ο Πρόεδρος

         I. KORČOK

      (1)  ΕΕ L 141 της 27.5.2011, σ. 1.

      (2)  Απόφαση του Συμβουλίου, της 25ης Σεπτεμβρίου 2014, για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων (ΕΕ C 338 της 27.9.2014, σ. 21).

      (3)  Απόφαση του Συμβουλίου, της 7ης Νοεμβρίου 2014, για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων για την Κύπρο, την Ουγγαρία και την Πορτογαλία (ΕΕ C 400 της 13.11.2014, σ. 1).


title: Απόφαση (ΕΕ) 2016/1498 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/194

         ΑΠΌΦΑΣΗ (ΕΕ) 2016/1498 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2014, που συνοδεύεται από την απάντηση της Ακαδημίας (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην Ακαδημία όσον αφορά την εκτέλεση του προϋπολογισμού για το οικονομικό έτος 2014 (05584/2016 — C8-0078/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (ΕΑΑ) και την κατάργηση της απόφασης 2000/820/ΔΕΥ (4), και ιδίως το άρθρο 16,

               —

               έχοντας υπόψη τον κανονισμό (ΕΕ) αριθ. 543/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, που τροποποιεί την απόφαση 2005/681/ΔΕΥ του Συμβουλίου για την ίδρυση της Ευρωπαϊκής Αστυνομικής Ακαδημίας (ΕΑΑ) (5),

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A8-0088/2016),

               1.

               χορηγεί απαλλαγή στον διευθυντή της Ευρωπαϊκής Αστυνομικής Ακαδημίας όσον αφορά την εκτέλεση του προϋπολογισμού της Ακαδημίας για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή της Ευρωπαϊκής Αστυνομικής Ακαδημίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 46.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 256 της 1.10.2005, σ. 63.

      (5)  ΕΕ L 163 της 29.5.2014, σ. 5.

      (6)  ΕΕ L 357 της 31.12.2002, σ. 72.

      (7)  ΕΕ L 328 της 7.12.2013, σ. 42.


title: Απόφαση 2013/384/ΚΕΠΠΑ του Συμβουλίου, της 15ης Ιουλίου 2013 , για την τροποποίηση της απόφασης 2012/325/ΚΕΠΠΑ σχετικά με την παράταση της θητείας του ειδικού εντεταλμένου της Ευρωπαϊκής Ένωσης για το Σουδάν και το Νότιο Σουδάν

text:
               16.7.2013

               EL

               Επίσημη Εφημερίδα της Ευρωπαϊκής Ένωσης

               L 193/29

         ΑΠΌΦΑΣΗ 2013/384/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Ιουλίου 2013
   για την τροποποίηση της απόφασης 2012/325/ΚΕΠΠΑ σχετικά με την παράταση της θητείας του ειδικού εντεταλμένου της Ευρωπαϊκής Ένωσης για το Σουδάν και το Νότιο Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 11 Αυγούστου 2010, το Συμβούλιο εξέδωσε την απόφαση 2010/450/ΚΕΠΠΑ (1) για τον διορισμό της κ. Rosalind MARSDEN ως της ειδικής εντεταλμένης της Ευρωπαϊκής Ένωσης (ΕΕΕΕ) για το Σουδάν.

               (2)

               Την 1η Αυγούστου 2011, το Συμβούλιο εξέδωσε την απόφαση 2011/499/ΚΕΠΠΑ (2) με την οποία τροποποιήθηκε η εντολή και ο τίτλος της ΕΕΕΕ ενόψει της δήλωσης ανεξαρτησίας του Νοτίου Σουδάν. Η εντολή της ΕΕΕΕ λήγει στις 30 Ιουνίου 2013.

               (3)

               Η εντολή της ΕΕΕΕ θα πρέπει να παραταθεί για ακόμη τέσσερις μήνες.

               (4)

               Η ΕΕΕΕ θα εκτελέσει την εντολή της εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να εμποδίσει την επίτευξη των στόχων της κοινής εξωτερικής πολιτικής και πολιτικής ασφαλείας, όπως ορίζονται στο άρθρο 21 της Συνθήκης.

               (5)

               Η απόφαση 2012/325/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/325/ΚΕΠΠΑ τροποποιείται ως εξής:

               1)

               το άρθρο 1 αντικαθίσταται από το ακόλουθο κείμενο:
               «Άρθρο 1
               Ειδικός εντεταλμένος της Ευρωπαϊκής Ένωσης
               Παρατείνεται η θητεία της κ. Rosalind MARSDEN ως ειδικής εντεταλμένης της Ευρωπαϊκής Ένωσης (ΕΕΕΕ) για το Σουδάν και το Νότιο Σουδάν έως τις 31 Οκτωβρίου 2013. Η εντολή της ΕΕΕΕ μπορεί να τερματιστεί νωρίτερα, εάν το Συμβούλιο το αποφασίσει, κατόπιν πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).»·

               2)

               στο άρθρο 5 παράγραφος 1, προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή της ΕΕΕΕ για το χρονικό διάστημα από την 1η Ιουλίου 2013 έως την 31η Οκτωβρίου 2013 ανέρχεται σε 690 000 EUR.»·

               3)

               παρεμβάλλεται το ακόλουθο άρθρο:
               «Άρθρο 12α
               Συνδρομή σχετικά με αξιώσεις
               Η ΕΕΕΕ και το προσωπικό της παρέχουν στην Επιτροπή διοικητική συνδρομή και πρόσβαση στους σχετικούς φακέλους όσον αφορά τυχόν αξιώσεις που απορρέουν από την εντολή της, καθώς και από τις εντολές των προηγούμενων ΕΕΕΕ για το Σουδάν, και επικουρεί την προσκόμιση στοιχείων προς απάντηση στις εν λόγω αξιώσεις.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημέρα της εκδόσεώς της.
   Εφαρμόζεται από την 1η Ιουλίου 2013.

      Βρυξέλλες, 15 Ιουλίου 2013.

            Για το Συμβούλιο

            Ο Πρόεδρος

         V. JUKNA

      (1)  ΕΕ L 211 της 12.8.2010, σ. 42.

      (2)  ΕΕ L 206 της 11.8.2011, σ. 50.


title: Απόφαση (ΕΕ) 2017/468 της Ευρωπαϊκής Κεντρικής Τράπεζας, της 26ης Ιανουαρίου 2017, που τροποποιεί την απόφαση ΕΚΤ/2010/10 σχετικά με τη μη συμμόρφωση προς τις υποχρεώσεις παροχής στατιστικών στοιχείων (ΕΚΤ/2017/5)

text:
                  22.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 77/1

            ΑΠΌΦΑΣΗ (ΕΕ) 2017/468 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
      της 26ης Ιανουαρίου 2017
      που τροποποιεί την απόφαση ΕΚΤ/2010/10 σχετικά με τη μη συμμόρφωση προς τις υποχρεώσεις παροχής στατιστικών στοιχείων (ΕΚΤ/2017/5)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 5.1 και 34.1,
      Έχοντας υπόψη τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1), και ιδίως το άρθρο 7,
      Έχοντας υπόψη τον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων (2), και ιδίως το άρθρο 6 παράγραφος 2,
      Έχοντας υπόψη τον κανονισμό (ΕΚ) αριθ. 2157/1999 της Ευρωπαϊκής Κεντρικής Τράπεζας, της 23ης Σεπτεμβρίου 1999, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων (ΕΚΤ/1999/4) (3),
      Εκτιμώντας τα ακόλουθα:

                  (1)

                  Η διαδικασία συλλογής πληροφοριών και επιβολής κυρώσεων σε περίπτωση παραβάσεων, η οποία προβλέπεται στην απόφαση EKT/2010/10 (4), έχει αποδειχθεί αποτελεσματικό εργαλείο για την αντιμετώπιση περιπτώσεων μη συμμόρφωσης με τις υποχρεώσεις παροχής στατιστικών στοιχείων και, συνεπώς, η εφαρμογή της θα πρέπει να επεκταθεί και σε περιπτώσεις μη συμμόρφωσης που ενδέχεται να ανακύψουν στο πλαίσιο του κανονισμού (ΕΕ) αριθ. 1333/2014 της Ευρωπαϊκής Κεντρικής Τράπεζας (ΕΚΤ/2014/48) (5).

                  (2)

                  Η υποχρέωση των μονάδων παροχής στοιχείων να απαντούν σε ερωτήσεις της Ευρωπαϊκής Κεντρικής Τράπεζας ή των εθνικών κεντρικών τραπεζών σχετικά με πιθανές περιπτώσεις μη συμμόρφωσης προς τις υποχρεώσεις παροχής στοιχείων που υπέχουν θα πρέπει να αποσαφηνιστεί.

                  (3)

                  Ως εκ τούτου, η απόφαση ΕΚΤ/2010/10 θα πρέπει να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Τροποποιήσεις
      Η απόφαση ΕΚΤ/2010/10 τροποποιείται ως εξής:

                  1.

                  Το άρθρο 1 τροποποιείται ως εξής:

                              α)

                              Το σημείο 2 αντικαθίσταται από το ακόλουθο κείμενο:

                                          «2.

                                          ο όρος “νομισματικό χρηματοπιστωτικό ίδρυμα” (ΝΧΙ) έχει την ίδια έννοια με αυτή του άρθρου 1 στοιχείο α) του κανονισμού (ΕΕ) αριθ. 1071/2013 της Ευρωπαϊκής Κεντρικής Τράπεζας (ΕΚΤ/2013/33) (*1)· και, σε σχέση με τον κανονισμό (ΕΕ) αριθ. 1333/2014 της Ευρωπαϊκής Κεντρικής Τράπεζας (ΕΚΤ/2014/48) (*2), θεωρείται ότι περιλαμβάνει όλα τα υποκαταστήματα ενός ΝΧΙ στην Ένωση και στην ΕΖΕΣ, εκτός αντίθετης ρητής διάταξης του εν λόγω κανονισμού·

                              β)

                              Το σημείο 6 αντικαθίσταται από το ακόλουθο κείμενο:

                                          «6.

                                          με τον όρο “προθεσμία ΕθνΚΤ” νοείται η ημερομηνία και ώρα που καθορίζει η εκάστοτε ΕθνΚΤ για τη λήψη στοιχείων από τις μονάδες παροχής στοιχείων·».

                              γ)

                              Παρεμβάλλεται το ακόλουθο σημείο 10:

                                          «10.

                                          με τον όρο “υποκατάστημα” νοείται έδρα επιχειρηματικής εκμετάλλευσης η οποία στερείται ιδίας νομικής προσωπικότητας και διενεργεί απευθείας, εν όλω ή εν μέρει, πράξεις που αποτελούν αναπόσπαστο τμήμα της δραστηριότητας ιδρύματος·».

                              δ)

                              Παρεμβάλλεται το ακόλουθο σημείο 11:

                                          «11.

                                          με τον όρο “υποκατάστημα ΝΧΙ στην Ένωση και στην ΕΖΕΣ” νοείται υποκατάστημα εγκατεστημένο και καταχωρισμένο σε κράτος μέλος της Ένωσης ή σε χώρα της ΕΖΕΣ·».

                  2.

                  Το άρθρο 2 τροποποιείται ως εξής:

                              α)

                              Η παράγραφος 1 αντικαθίσταται από το ακόλουθο κείμενο:
                              «1.   Η ΕΚΤ και οι ΕθνΚΤ παρακολουθούν τη συμμόρφωση των μονάδων παροχής στοιχείων προς τα ελάχιστα πρότυπα που απαιτούνται για την εκπλήρωση των υποχρεώσεών τους για παροχή στατιστικών στοιχείων, σύμφωνα με τα οριζόμενα στο παράρτημα IV του κανονισμού (ΕΕ) αριθ. 1071/2013 (ΕΚΤ/2013/33), στο παράρτημα II του κανονισμού (ΕΕ) αριθ. 1072/2013 (ΕΚΤ/2013/34) (*3), στο παράρτημα IV του κανονισμού (ΕΕ) αριθ. 1073/2013 (ΕΚΤ/2013/38), στο παράρτημα III του κανονισμού (ΕΕ) αριθ. 1074/2013 (ΕΚΤ/2013/39), στο παράρτημα III του κανονισμού (ΕΕ) αριθ. 1075/2013 (ΕΚΤ/2013/40) και στο παράρτημα IV του κανονισμού (ΕΕ) αριθ. 1333/2014 (ΕΚΤ/2014/48). Σε περίπτωση μη συμμόρφωσης, η ΕΚΤ και η αρμόδια ΕθνΚΤ μπορούν να αποφασίσουν την εφαρμογή σταδίου αξιολόγησης ή/και την κίνηση διαδικασίας σε περίπτωση παραβάσεων, σύμφωνα με τα αναφερόμενα στο άρθρο 3 παράγραφοι 1 και 2. Μετά την κίνηση διαδικασίας σε περίπτωση παραβάσεων, η ΕΚΤ μπορεί να επιβάλει κυρώσεις σύμφωνα με το άρθρο 7 του κανονισμού (ΕΚ) αριθ. 2533/98.

                              β)

                              Προστίθεται η ακόλουθη παράγραφος 3:
                              «3.   Η εφαρμογή της παρούσας απόφασης δεν επηρεάζει την εξουσία επιβολής κυρώσεων της ΕΚΤ σύμφωνα με το άρθρο 7 του κανονισμού (ΕΚ) αριθ. 2533/98.».

                  3.

                  Στο άρθρο 3 παράγραφος 1 το στοιχείο α) αντικαθίσταται από το ακόλουθο κείμενο:

                              «α)

                              η ΕΚΤ ή η αρμόδια ΕθνΚΤ, εφόσον έχει καταγράψει περίπτωση μη συμμόρφωσης προς τις υποχρεώσεις παροχής στοιχείων, μπορεί να προειδοποιήσει την οικεία μονάδα παροχής στοιχείων, ενημερώνοντάς τη για τη φύση της καταγεγραμμένης περίπτωσης μη συμμόρφωσης, και να συστήσει τη λήψη διορθωτικών μέτρων προκειμένου να μην επαναληφθεί τέτοια περίπτωση·».

                  4.

                  Στο άρθρο 4 η παράγραφος 2 αντικαθίσταται από το ακόλουθο κείμενο:
                  «2.   Σε περίπτωση παραβάσεων που αφορούν την τήρηση των προθεσμιών, η σοβαρότητα της παράβασης εξαρτάται από τον αριθμό των εργάσιμων ημερών ή ωρών καθυστέρησης σε σχέση με την προθεσμία που ορίζει η ΕΚΤ ή η ΕθνΚΤ·».

                  5.

                  Παρεμβάλλεται το ακόλουθο άρθρο 4α:
                  «Άρθρο 4α
                  Απάντηση σε ερωτήσεις
                  Οι μονάδες παροχής στοιχείων πρέπει να απαντούν σε ερωτήσεις σχετικά με πιθανές περιπτώσεις μη συμμόρφωσης προς τις υποχρεώσεις παροχής στοιχείων εντός της προθεσμίας που τάσσει η ΕΚΤ ή η οικεία ΕθνΚΤ.».

            Άρθρο 2
      Έναρξη ισχύος
      Η παρούσα απόφαση αρχίζει να ισχύει την 1η Απριλίου 2017. Εφαρμόζεται από την περίοδο αναφοράς της 31ης Μαρτίου 2017 για τις υποχρεώσεις παροχής ημερήσιων στοιχείων, από την περίοδο αναφοράς του Μαρτίου 2017 για τις υποχρεώσεις παροχής μηνιαίων και ετήσιων στοιχείων, και από το πρώτο τρίμηνο του 2017 για τις υποχρεώσεις παροχής τριμηνιαίων στοιχείων.

         Φρανκφούρτη, 26 Ιανουαρίου 2017.

               Ο Πρόεδρος της ΕΚΤ

            Mario DRAGHI

         (1)  ΕΕ L 318 της 27.11.1998, σ. 8.

         (2)  ΕΕ L 318 της 27.11.1998, σ. 4.

         (3)  ΕΕ L 264 της 12.10.1999, σ. 21.

         (4)  Απόφαση ΕΚΤ/2010/10 της Ευρωπαϊκής Κεντρικής Τράπεζας, της 19ης Αυγούστου 2010, σχετικά με τη μη συμμόρφωση προς τις υποχρεώσεις παροχής στατιστικών στοιχείων (ΕΕ L 226 της 28.8.2010, σ. 48).

         (5)  Κανονισμός (EE) αριθ. 1333/2014 της Ευρωπαϊκής Κεντρικής Τράπεζας, της 26ης Νοεμβρίου 2014, σχετικά με τα στατιστικά στοιχεία χρηματαγορών (EKT/2014/48) (ΕΕ L 359 της 16.12.2014, σ. 97).

         (*1)  Κανονισμός (ΕΕ) αριθ. 1071/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2013/33) (ΕΕ L 297 της 7.11.2013, σ. 1).

         (*2)  Κανονισμός (EE) αριθ. 1333/2014 της Ευρωπαϊκής Κεντρικής Τράπεζας, της 26ης Νοεμβρίου 2014, σχετικά με τα στατιστικά στοιχεία χρηματαγορών (EKT/2014/48) (ΕΕ L 359 της 16.12.2014, σ. 97).».

         (*3)  Κανονισμός (EE) αριθ. 1072/2013 της Ευρωπαϊκής Κεντρικής Τράπεζας, της 24ης Σεπτεμβρίου 2013, σχετικά με τα στατιστικά στοιχεία επιτοκίων εφαρμοζόμενων από τα νομισματικά χρηματοπιστωτικά ιδρύματα σε καταθέσεις και δάνεια που αφορούν νοικοκυριά και μη χρηματοδοτικές εταιρείες (EKT/2013/34) (ΕΕ L 297 της 7.11.2013, σ. 51).».